
Anexa nr. 1 la HCL nr. ______________

ROMÂNIA
JUDEŢUL TIMIŞ
MUNICIPIUL TIMIŞOARA
Comisia de selecţie a  membrilor consiliilor de administraţie 
ale întreprinderilor publice la care Consiliul Local al Municipiului 
Timişoara are calitatea de autoritate publică tutelară
Nr. TMI2023-002062/21.06.2023
RAPORT FINAL
în vederea ocupării celor două posturi vacante din cadrul Consiliului de Administraţie la Drumuri Municipale Timişoara S.A.

Procedura de selecţie în vederea ocupării celor două posturi vacante din cadrul Consiliului de Administraţie la Drumuri Municipale Timişoara S.A. a fost declanşată prin Hotărârea Consiliului Local al Municipiului Timișoara nr. 658/21.12.2022.
Având în vedere Hotărârea Consiliului Local nr. 57/22.02.2022 prin care s-au aprobat Planul de selectie şi Profilul personalizat al Consiliului de Administraţie, inclusiv matricea profilului, la Drumuri Municipale Timişoara S.A, expertul independent Fox Management Consultants S.R.L., propune şi recomandă profilul candidatului cu următoarele competenţe, trăsături şi cerinţe:
1. Competenţe specifice sectorului (cunoştinţe în domeniul lucrărilor de construcţii ale drumurilor şi autostrăzilor, cunoaşterea proceselor tehnologice/operaţionale în domeniul lucrărilor de construcţii ale drumurilor şi autostrăzilor)
2. Competenţe profesionale de importanţă strategică (viziune şi planificare strategică, capacitatea de luare a deciziilor şi de evaluare a impactului acestora asupra întreprinderii şi angajaţilor acesteia, marketing strategic, managementul riscului, legislaţie, finanţe şi contabilitate)
3. Guvernanţa corporativă (competenţe de guvernanţa corporativă, monitorizarea performanţei)
4. Social şi personal (abilităţi de comunicare şi negociere, capacitatea de analiză şi sinteză, abilităţi de relaţionare)
5. Trăsături (integritate şi reputaţie, independenta, expunere politica, aliniere cu Scrisoarea de asteptari)
6. Cerinţe prescriptive şi proscriptive (numar de mandate, ani de cand deține funcție de conducere în organizaţie, rezultate economico-financiare ale întreprinderilor in care si-a exercitat mandatul de administrator sau de director, înscrieri în cazierul fiscal și judiciar, studii superioare și experiență în domeniul de activitate al societății sau conexe).
Publicitatea ocupării posturilor vacante a fost făcută prin publicarea anunţului de selecţie în presa scrisă („Bursa” şi suplimentul „Ziarul financiar”), pe pagina de internet a societăţii și pe pagina de internet a Primăriei Municipiului Timișoara.
Expertul independent a evaluat dosarele de candidatură depuse în termen şi a întocmit lista lungă şi lista scurtă a candidaţilor.
Comisia de selecţie constituită prin Hotărârea Consiliului Local al Municipiului Timişoara nr. 64/2021, modificată prin HCL nr. 341/2022, a solicitat candidaţilor admişi pe lista scurtă să depună în scris şi la termenul stabilit declaraţia de intenţie.
Au fost depuse, în plic închis, în termen, următoarele declaraţii de intenţie:
	Nr. crt.
	Nume şi prenume
	Numărul şi data înregistrării Declaraţiei de intenţie

	1. 
	SÎRBU OVIDIU-MARCEL
	SC2023-011799/12.06.2023

	2. 
	FLORESCU MIHAI DORIN
	SC2023-011798/12.06.2023

	3. 
	POPA DAN VIOREL
	SC2023-011805/13.06.2023



În cadrul interviului, candidaţii admişi în lista scurtă au fost evaluaţi individual pe baza criteriilor aprobate prin HCL. nr. 57/2022, prin notarea fiecărui criteriu cu note de la 1-5.
În urma verificării referinţelor şi a istoricului profesional al fiecărui candidat şi în baza punctajelor obţinute de aceştia în raport cu criteriile de evaluare, inclusiv pe baza declaraţiei de intenţie a acestora şi a integrării rezultatelor analizei declaraţiilor de intenţie în matricea profilului de candidat, clasificarea candidaţilor pentru funcţiile vacante de membri în Consiliul de Administraţie la Drumuri Municipale Timişoara S.A. este următoarea:

	Nr. crt.
	Nume și prenume candidat
	Punctaj
	Descriere profil candidat
	Persoane care intră sub incidența art. 28, alin. (5) din OUG 109/2011

	1
	POPA DAN VIOREL
	103
	Experiență managerială, specializare în domeniul economic, auditor financiar, consultant fiscal
	-

	2
	FLORESCU MIHAI DORIN
	100,25
	Experiență managerială, specializare în științe inginerești
	Primăria Municipiului Timișoara

	3
	SÎRBU OVIDIU-MARCEL
	90,25
	Experiență managerială, specializare în științe inginerești
	-


Potrivit art. 28 alin. (3) din OUG nr. 109/2011 privind guvernanţa corporativă a întreprinderilor publice, cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani.
În conformitate cu prevederile art. 28 alin. (5) din OUG nr. 109/2011, din consiliul de administraţie pot face parte cel mult 2 membri din rândul funcţionarilor publici sau altor categorii de personal din cadrul autorităţii publice tutelare ori din cadrul altor autorităţi sau instituţii publice.
De asemenea, în temeiul art. 2 din Ordinul nr. 123/2022 privind componenţa Comitetului de audit În aplicarea prevederilor art. 65 alin. (3) din Legea nr. 162/2017, cu modificările ulterioare, cu privire la atestarea competenţelor profesionale atât în domeniul contabilităţii, cât şi în domeniul auditului statutar, cel puţin un membru al Comitetului de audit trebuie să deţină calificarea de auditor financiar.



COMISIA DE SELECŢIE:
Președinte: - POP Simona ..................................................................
Membri: - DRĂGOI Mihail  ................................................................
    	    - LAZĂR Dana  .....................................................................
                - POPESCU Carmen  .............................................................
                - RUȘEȚ Dorina - Otelia   ......................................................

